《送王虞石侍御还朝 其三》
明代·韩日缵

已濡大泽布炎方，却望红云指帝乡。但有攀辕填委巷，那堪把酒上河梁。

径花踏处如承露，台柏攀时尽染霜。明发挂帆从此别，法星高耀紫薇傍。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。